钦定古今图书集成/明伦汇编/官常典/第705卷 > 隋书
## 钦定古今图书集成/明伦汇编/官常典/第705卷 > 隋书

曰仁与义。”然则士之立身成名在乎！仁义而已故仁
道不远则杀身以成仁义重于生则捐生而取义是
以龙逢捐躯于夏癸比干竭节于商辛申蒯断臂于
齐庄弘演纳肝于卫懿爰逮汉之纪信、栾布晋之向
雄嵇绍凡在立名之士莫不庶几焉至于临难忘身
见危授命，虽斯文不坠，而行之益寡，固知士之所重，
信在兹乎？非夫内怀铁石之心，外负凌霜之节，孰能
安之若命，赴蹈如归者也。皇甫诞等当扰攘之际，践
必死之机，白刃临颈，确乎不拔，可谓岁寒贞柏，疾风
劲草，千载之后，懔懔如生。岂独闻彼伯夷，懦夫立志，
亦冀将来君子，有所庶几。故掇采所闻。为《诚节传》。